ঈদ-উল-ফিতৰৰ দিনাই আবেলি ৩ মান বজাত হোজাইৰ দবকাত এক পথ দুৰ্ঘটনাত ফজলট আলম নামৰ এগৰাকী ২২ বছৰীয়া যুৱকে প্ৰাণ হেৰুৱায়।
জানিব পৰা মতে আকাশীগংগা তপতজুৰিৰ বাসিন্দা আলমে ঈদ খাবলৈ বুলি বাইকেৰে হালদিআতিৰ ফালে গৈ থাকোতে বিপৰীত দিশৰ পৰা অহা এ এচ ০১বিচি ৭২৩৯ নম্বৰৰ ট্ৰাক এখনত মুখামুখিকৈ খুন্দা মৰাৰ ফলত থিতাতে তেওঁৰ মৃত্যু হয়।
জানিব পৰা মতে ট্ৰাকখনে আলমক দুই মিনিট সময় ধৰি চোঁচৰাই নিয়ে। ডবকাৰ শালভাঙাত ডবকা আৰু হালদিআটি আৰক্ষী থানাৰ মাজত ঘটনাটো ঘটে।
আৰক্ষীয়ে ট্ৰাকখন আৰু মৃতদেহটো নিজৰ জিম্মাত লয় আৰু মৃতদেহটো মৰণোত্তৰ পৰীক্ষাৰ বাবে নগাওঁ অসামৰিক চিকিৎসালয়লৈ প্ৰেৰণ কৰে।
ঘটনাটোৱে তপতজুৰি অঞ্চলত শোকৰ ছাঁ পেলাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
